
	[bookmark: nev]PRIBUS NIKOLETT
p.niki1998@gmail.com
Ápolás és betegellátás, Ápoló
BSc, 7. félév
Szegedi Tudományegyetem
Egészségtudományi és Szociális Képzési Kar
	
[bookmark: _GoBack]






Témavezető:
	Bakó Pál
mesteroktató, SZTE ETSZK




Nozokomiális infekciók előfordulásának felmérése, a megelőzés lehetőségei, az ápolói magatartás szerepe

Bevezetés: A kórházi fertőzések lehetősége már évszázadok óta fennáll,
környezetünkben nagy számban találhatunk baktériumokat, vírusokat és
gombákat, melyek kórházi közegbe jutva hatalmas gondokat jelenthetnek.
Az egészségügy fejlődő színvonala, az infekció kontroll hozzájárult az ezek
által okozott betegségek számának csökkentéséhez, de ennek ellenére a
nozokomiális infekciók továbbra is problémát okoznak. A kórházi fertőzések
elkerülhetőek lennének a megelőzéssel, megfelelő felügyelettel, rendszeres
ellenőrzéssel és természetesen a higiénés szabályok maradéktalan
betartásával.
Módszerek: Nem véletlenszerű, egyszerűen elérhető alanyok módszerére
épült a mintaválasztás a kutatásunkhoz. Beválasztási kritériumként a
válaszadók egészségügyi vagy szociális ellátóintézményben való
magyarországi munkavégzését jelöltük meg. További kizárási kritériumokat
nem jelöltünk meg. A kapott adatokat csak és kizárólag a kutatásunkhoz
használtam fel.
Az adatok elemzését leíró statisztikai módszerrel végeztük, a MS. Office
program segítségével.
Eredmények: A pilot vizsgálat eredményeiből arra következtetünk, hogy a
fő- és nagyvárosi intézmények, illetve a magasabb iskolai végzettséggel
rendelkező ápolók jobban teljesítenek a higiénés előírások betartásában,
infekciókontrollal és infekció prevenciós oktatásokkal kapcsolatban.
Megbeszélés: A nozokomiális infekciók megelőzésének egyik sarkalatos
pontja a prevenciós ismeretek átadása és szinten tartása a szakdolgozók
körében. Emellett kiemelt fontosságú az aszepszis és antiszepszis
szabályok betartásának rendszeres ellenőrzése.



